wickkiey/tamil-wikipedia-markdown huggingface dataset:
# சந்தோசு ஏச்சிக்கானம்


**சந்தோசு ஏச்சிக்கனம்** (*Santhosh Aechikkanam*) என்பவர் ஒரு மலையாள இலக்கிய எழுத்தாளரும், மலையாள திரைப்பட திரைக்கதை எழுத்தாளரும் ஆவார். இவர் *கோமளா,* *பிரியாணி* உள்ளிட்ட சிறுகதைகளுக்காக அறியப்படுகிறார். *அன்னயும் ரசூலும்*, *பேச்சிலர் பார்ட்டி* போன்ற படங்களுக்கு திரைக்கதை எழுதியுள்ளார்.  

## வாழ்க்கை வரலாறு
சந்தோசு ஏச்சிக்கானம் 1971 ஆம் ஆண்டு கேரளத்தின் காசர்கோடு மாவட்டத்தில் உள்ள பெடட்காவில் ஒரு வேளாண் குடும்பத்தில் ஏ.சி. சந்திரன் நாயர், சியாமளா இணையருக்கு மகனாகப் பிறந்தார். மலையாளத்திலும், இலக்கியத்திலும் பட்டம் பெற்ற பிறகு, கேரள பத்திரிகை அகாதமியில் பத்திரிகை மற்றும் மக்கள் தொடர்பியல் துறையில் முதுகலைப் பட்டம் பெற்றார். இவர் காஞ்சங்காட்டில் உள்ள துர்கா மேல்நிலைப் பள்ளியில் ஆசிரியராகப் பணியாற்றியுள்ளார், மேலும் அனைத்திந்திய வானொலியுடனும் தொடர்புடையவர். இவரது புகழ்பெற்ற சிறுகதையான *பிரியாணி,* என்ற கதை மூலம் முசுலிம் எதிர்ப்பு உணர்வை வேண்டுமென்றே உருவாக்கச் செய்யப்பட்ட முயற்சியின் ஒரு பகுதி என்ற குற்றச்சாட்டுகளுக்கு மத்தியில் சர்ச்சை ஏற்பட்டது.  

ஏச்சிக்கானம் தனது *கோமலா* (2008) சிறுகதைக்காக கேரள சாகித்ய அகாடமி விருதைப் பெற்றார் மேலும் இவர் பத்மபிரபா இலக்கிய விருது, கரூர் விருது, பிரவாசி பஷீர் விருது, அபுதாபி சக்தி விருது, செருகாடு விருது, வி. பி. சிவக்குமார் கேலி விருது, கொல்கத்தா பாஷா சாகித்ய பரிஷத் விருது, தில்லி கதா விருது மற்றும் சிறந்த கதைக்கான கேரள மாநிலத் தொலைக்காட்சி விருது உள்ளிட்ட பல விருதுகளையும் பெற்றுள்ளார்.  

ஏச்சிக்கானம் கல்லூரிப் பேராசிரியை ஜல்சா மேனனை மணந்தார். இந்த இணையருக்கு மகாதேவன் என்ற மகன் உள்ளார். இந்தக் குடும்பம் திருச்சூர் மாவட்டத்தில் உள்ள அய்யந்தோலில் வசிக்கிறது.  

## நூல் பட்டியல்

### சிறுகதை தொகுப்புகள்

- 
- 
- 
- 
- 
- 
- 
- 
- 
- 

### கவிதைகள்

- *நன்னி*
### நினைவோடைகள்
- 
- 
- 

### இலக்கிய விமர்சனம்

- 

## திரைப்படவியல்
| 2012 | *நித்ரா* | ஆம் | இல்லை | ஆம் | சித்தார்த் பரதன் |
| --- | --- | --- | --- | --- | --- |
| 2012 | *பேச்சிலர் பார்ட்டி* | ஆம் | இல்லை | ஆம் | அமல் நீரத் |
| 2013 | *அன்னயும் ரசூலும்* | ஆம் | இல்லை | ஆம் | ராஜீவ் ரவி |
| 2013 | *இடுக்கி கோல்டு* | இல்லை | ஆம் | இல்லை | ஆஷிக் அபு |
| 2015 | *சந்திரெட்டன் எவிடேயா* | ஆம் | ஆம் | ஆம் | சித்தார்த் பரதன் |
| 2014 | *என்ஜான் ஸ்டீவ் லோபஸ்* | ஆம் | இல்லை | ஆம் | ராஜீவ் ரவி |
| 2017 | *அபி* | ஆம் | ஆம் | ஆம் | ஸ்ரீகாந்த் முரளி |
# முப்புரோமோமெட்டாகிரெசால்



**முப்புரோமோமெட்டாகிரெசால்** (*Tribromometacresol*) C<sub>7</sub>H<sub>5</sub>Br<sub>3</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2,4,6-டிரைபுரோமோ-3-மெத்தில்பீனால், டிரைபுரோமோமெட்டாகிரெசால் என்ற பெயர்களாலும் அறியப்படுகிறது. மெட்டா கிரெசால்கள் எனப்படும் கரிம சேர்மங்களின் வகையைச் சேர்ந்த இச்சேர்மம் ஒரு பூஞ்சை எதிர்ப்பு மருந்தாகும். கட்டமைப்பில் ஒரு மெட்டா கிரெசால் பகுதி இடம்பெற்றிருக்கும். முறையே 1 மற்றும் 3 வளைய நிலைகளில் ஒரு மெத்தில் குழுவும் ஒரு ஐதராக்சில் குழுவும் கொண்ட பென்சீன் வளையத்தைக் கொண்டிருக்கும்.
# குஸ்தர் மாவட்டம்



**குஸ்தர் மாவட்டம்** (*Khuzdar*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் குஸ்தர் நகரம் ஆகும்.  
குஸ்தர் நகரம், மாகாணத் தலைநகரான குவெட்டாவிற்கு தெற்கே 301கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,189 கிலோமீட்டர் தொலைவிலும், கராச்சி நகரத்திற்கு வடக்கே 387கிலோமீட்டர் தொலைவிலும் உள்ளது. கலாத் மாவட்டத்தின் சில வட்டங்களைக் கொண்டு 1 மார்ச் 1974 அன்று குஸ்தர் மாவட்டம் நிறுவப்பட்டது. குஸ்தர் நகரத்தினருகில் பாகிஸ்தான் பெரிய இராணுவதளம் உள்ளது.  
.  
## மாவட்ட எல்லைகள்
குஸ்தர் மாவட்டத்தின் வடக்கில் மஸ்துங் மாவட்டம், கிழக்கில் சிந்து மாகாணம், தெற்கில் லஸ்பெலா மாவட்டம் & ஹப் மாவட்டம் மற்றும் மேற்கில் வாசூக் மாவட்டம் எல்லைகளாக உள்ளது. .  
## மாவட்ட நிர்வாகம்
குஸ்தர் மாவட்டம் 11 வருவாய் வட்டங்களாகவும், 38 ஒன்றியக் குழுக்களாகவும் பிரிக்கப்பட்டுள்ளது.  

| குஸ்தர் வட்டம் | 6,112 | 359,358 | 58.80 | 43.85% | 12 |
| --- | --- | --- | --- | --- | --- |
| நல் வட்டம் | 1,791 | 103,631 | 57.86 | 47.26% | 8 |
| வாத் வட்டம் | 2,118 | 116,229 | 54.88 | 31.83% | 8 |
| செக்ரி வட்டம் | 4,021 | 150,928 | 37.53 | 49.38% | 3 |
| பாக்பனா வட்டம் | ... | ... | ... | ... |  |
| ஆரஞ்ஜி வட்டம் | 7,456 | 50,533 | 6.78 | 12.11% |  |
| கிரேஷா வட்டம் | 2,622 | 69,665 | 26.57 | 22.10% |  |
| காரக் வட்டம் | 1,352 | 35,990 | 26.62 | 32.14% |  |
| மூலா வட்டம் | 3,283 | 32,689 | 9.96 | 52.68% | 4 |
| ஓர்மச் வட்டம் | 3,368 | 41,811 | 12.41 | 21.58% |  |
| சரூனா வட்டம் | 3,257 | 36,380 | 11.17 | 24.22% | } |

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி, 1,61,450 குடியிருப்புகள் கொண்ட குஸ்தர் மாவட்டத்தின் மக்கள் தொகை 9,97,214 ஆகும். பாலின விகிதம் 100 பெண்களுக்கு 116.84 ஆண்கள் வீதம் உள்ளனர். சராசரி எழுத்தறிவு 38.59% ஆகும்.10 வயதிற்குட்பட்டகுழந்தைகள் 375,611 (37.67%) ஆக உள்ளனர். 364,378 (36.54%) மக்கள் நகர்புறங்களில் வாழ்கின்றனர்.  
### சமயங்கள்
குஸ்தர் மாவட்டத்தில் இசுலாமியர் 99.05%, இந்துக்கள் 0.49% மற்றும் பிற சமயத்தவர்கள் 0.45% ஆக உள்ளனர்.இந்துக்கள் போன்ற சிறுபான்மையோர் நகர்புறங்களில் வாழ்கின்றனர்.
# ரனிதா ஞானராஜா


**ரனிதா ஞானராஜா** (*Ranitha Gnanarajah*) இலங்கைத் தமிழ் மனித உரிமைச் செயற்பாட்டாளரும், வழக்கறிஞரும் ஆவார். வலிந்து காணாமல் ஆக்கப்பட்டுப் பாதிக்கப்பட்டவர்கள், பயங்கரவாதத் தடுப்புச் சட்டத்தின் கீழ் தடுத்து வைக்கப்பட்டுள்ளவர்களின் உரிமைகளுக்காக வாதிடுவதில் இவர் மேற்கொண்ட முயற்சிகளுக்காக பரவலாகப் பாராட்டப்பட்டார். குற்றச்சாட்டு இல்லாமல் தடுத்து வைக்கப்பட்டுள்ள கைதிகளுக்கு ரனிதா இலவச சட்ட உதவிகளும் வழங்கியுள்ளார். 2021 ஆம் ஆண்டு பன்னாட்டுப் பெண்கள் நாளுடன் இணைந்து அமெரிக்க வெளியுறவுத்துறை செயலாளரால் நடத்தப்பட்ட மெய்நிகர் நிகழ்வின் போது மதிப்புமிக்க 'உலகின் துணிச்சலான பெண்கள்' விருதைப் பெற்றார்.  

ரனிதா ஞானராஜா மைய சட்டத் துறையின் (CHRD) தலைவராகவும் பணியாற்றினார். 2006 ஆம் ஆண்டு மனித உரிமைகள் இல்லத்தில் வழக்கறிஞராக தனது சட்டப் பணியைத் தொடங்கினார். துன்புறுத்தலில் இருந்து சுய பாதுகாப்பு பெற முயன்ற பெண்களால் தாக்கல் செய்யப்பட்ட பெரும்பாலான வழக்குகள் தடைபட்டுள்ளதாக இவரது ஆய்வுகள் சுட்டிக்காட்டுகிறது. பெண்கள் தங்குமிடங்கள், ஆலோசனை சேவைகளுக்கான அணுகல் ஆகியவற்றை அதிகரிப்பதில் செல்வாக்கு செலுத்திய சமூக விழிப்புணர்வு பிரச்சாரங்களையும் இவர் நடத்தி வருகிறார்.
# வாசூக் மாவட்டம்



**வாசூக் மாவட்டம்** (*Washuk District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும்.இதன் நிர்வாகத் தலைமையிடம் வாசூக் நகரம் ஆகும். வாசூக் நகரமானது மாநிலத் தலைநகரான குவெட்டாவிற்கு தென்மேற்கே 462 கிலோமீட்டர் தொலைவிலும், நாட்டின் தலைநகரான இசுலாமாபாத்துக்கு தென்மேற்கே 1,350கிலோமீட்டர் தொலைவிலும் உள்ளது. ஆப்கானித்தான் கிழக்கு எல்லைப்புறத்தில் வாசூக் மாவட்டம் உள்ளது. இம்மாவட்டத்தின் பெரும்பாலான நிலப்பரப்புகள் கரடுமுரடான மத்திய மக்ரான் மலைத்தொடர்களும், பாலைவனமாகவும் காட்சி அளிக்கிறது.  
## அமைவிடம்

வாசூக் மாவட்டத்தின் வடக்கில் சாகை மாவட்டம், கிழக்கில் குஸ்தர் மாவட்டம், தெற்கில் பஞ்ச்கூர் மாவட்டம் மற்றும் கிழக்கில் ஆப்கானித்தான் எல்லைகளாகக் கொண்டுள்ளது.  
## மாவட்ட நிர்வாகம்
வாசூக் மாவட்டம் 5 வருவாய் வட்டங்களாகவும், 10 ஒன்றியக் குழுக்களாகவும், 216 மௌசா எனப்படும் கிராமங்களாகவும் பிரிக்கப்பட்டுள்ளது.  

| பெசிமா வட்டம் | 6,014 | 63,368 | 10.54 | 31.83% | ... |  |
| --- | --- | --- | --- | --- | --- | --- |
| மஷ்கெல் வட்டம் | 11,663 | 67,142 | 5.76 | 16.33% | ... |  |
| வாசூக் வட்டம் | 7,494 | 55,585 | 7.42 | 18.10% | ... |  |
| நாக் வட்டம் | 4,338 | 57,467 | 13.25 | 18.02% | ... |  |
| ஷாகோரி வட்டம் | 3,584 | 59,061 | 16.48 | 23.55% | ... | } |
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 49,049 குடியிருப்புகள் கொண்ட வாசூக் மாவட்டத்தின் மக்கள் தொகை 3,02,623 ஆகும். பாலின விகிதம் 100 பெண்களுக்கு 116.63 ஆண்கள் வீதம் உள்ளனர். சராசரி எழுத்தறிவு 21.58% ஆகும்.10 வயதிற்குட்பட்ட குழந்தைகள் 122,766 (40.6%) ஆக உள்ளனர். 41,107 (13.58%) live in urban areas.  
### சமயங்கள்
வாசூக் மாவட்டத்தில் இசுலாமியர்கள் 99.65% உள்ளனர். இந்துக்கள் மற்றும் கிறித்தவர்கக் 1,045 (0.35%) ஆக உள்ளனர்  
### மொழிகள்
வாசூக் மாவட்டத்தில் பலூச்சி மொழி 68.29%, பிராகுயி மொழி 31.47% மற்றும் பிற மொழிகள் 0.24% மக்கள் பேசுகின்றனர்.
# ககல்காவ் சட்டமன்றத் தொகுதி


**ககல்காவ் சட்டமன்றத் தொகுதி** *(Kahalgaon Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பாகல்பூர் மாவட்டத்தில் அமைந்துள்ளது. ககல்காவ், பாகல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2010 | சதானந்த் சிங் | rowspan=2 | இந்திய தேசிய காங்கிரசு</br> |
| 2015 |  |  |  |
| 2020 | பவன் குமார் யாதவ் | பாரதிய ஜனதா கட்சி</br> | } |
## தேர்தல் முடிவுகள்
### 2020
# நாத்நகர் சட்டமன்றத் தொகுதி


**நாத்நகர் சட்டமன்றத் தொகுதி** *(Nathnagar Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது பாகல்பூர் மாவட்டத்தில் அமைந்துள்ளது. நாத்நகர், பாகல்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சுஞ்சுன் பிரசாத் யாதவ் | இந்திய தேசிய காங்கிரசு</br> |  |
| 1977 | சுதா சிறீவசுதவா | ஜனதா கட்சி</br> |  |
| 1980 | தாலிப் அன்சாரி | இந்திய தேசிய காங்கிரசு (இ) |  |
| 1985 | சுன் சுன் பிரா யாதவ் | லோக்தளம் |  |
| 1990 | சுதா சிறீவசுதவா | rowspan=2 | ஜனதா தளம் |
| 1995 | இலுத்பர் ரகுமான் |  |  |
| 2000 | சுதா சிறீவசுதவா | சமதா கட்சி |  |
| 2005 பிப் | rowspan=4 | ஐக்கிய ஜனதா தளம் |  |
| 2005 அக் |  |  |  |
| 2010 | அசய் குமார் மண்டல் |  |  |
| 2015 |  |  |  |
| 2020 | அலி அசுரப் சித்திக் | இராச்டிரிய ஜனதா தளம் |  |
## தேர்தல் முடிவுகள்
### 2020
# சாகை மாவட்டம்


**சாகை மாவட்டம் அல்லது சாகி மாவட்டம்** (*Chaghi District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் தல்பந்தின் நகரம் ஆகும். தல்பந்தின் நகரம், மாகாணத் தலைநகரான குவெட்டாவிற்கு தென்மேற்கில் 339 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு 752.6 கிலோமீட்டர் தொலைவிலும் உள்ளது.  
## அமைவிடம்
பலூசிஸ்தானின் மேற்கில் அமைந்த சாகை மாவட்டத்தின் வடக்கில் ஆப்கானித்தான், மேற்கில் ஈரான், வடகிழக்கில் நுஸ்கி மாவட்டம், கிழக்கில் காரன் மாவட்டம், தெற்கில் வாசூக் மாவட்டம் எல்லைகளாக உள்ளது.  
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 38,213 குடியிருப்புகள் கொண்ட சாகை மாவட்டத்தின் மக்கள் தொகை 2,69,192 ஆகும். பாலின விகிதம் 100 பெண்களுக்கு 108.24 ஆண்கள் வீதம் உள்ளனர். இதன் சராசரி எழுத்தறிவு 33.15% ஆகும்.10 வயதிற்குட்பட்ட குழந்தைகள் 101,423 (37.76% உள்ளனர். 20,054 (7.45%) மக்கள் நகர்புறங்களின் வாழ்கின்றனர்.  
### சமயம்
இசுலாம் சமயத்தை 99.3% பேரும், சிறுபான்மையோர் இந்து மற்றும் கிறித்துவ சமயங்களை பின்பற்றுகின்றனர்.  
### மொழிகள்
பலூச்சி மொழி 73.77%, பிராகுயி மொழி 16.79%, பஷ்தூ மொழி 8.93% மற்றும் பிற மொழிகளை 0.51% மக்கள் பேசுகின்றனர்.  
## மாவட்ட நிர்வாகம்

சாகை மாட்டம் கீழ்கண்ட வருவாய் வட்டங்களையும், ஒன்றியக் குழுக்களையும் கொண்டுள்ளது.  
!மக்கள் தொகை  
(2023)  
!மக்கள்தொகை அடர்த்தி  
(ppl/km²)  

(2023)  
! எழுத்தறிவு  
(2023)  
!ஒன்றியக் குழுக்கள்  
|-  
| தல்பந்தின் வட்டம்  
|7,791  
|122,918  
|15.78  
|39.10%  
|-  
|நோக் குண்டி வட்டம்  
|16,092  
|30,625  
|1.90  
|48.57%  
|-  
| தப்தன் வட்டம்  
|9,318  
|19,259  
|2.07  
|19.70%  
|-  
|சாகை வட்டம்  
|3,975  
|73,482  
|18.49  
|23.77%  
|-  
| அமூரி வட்டம்  
|...  
|...  
|...  
|...  
|-  
| சில்காஜி வட்டம்  
|...  
|...  
|...  
|...  
|-  
| யாக்மச் வட்டம்  
|7,572  
|22,908  
|3.03  
|24.36%  
|}
# விக்கிப்பீடியா:தமிழ் விக்கிப்பீடியா பயிற்சிப் பட்டறை 2025



தமிழ் விக்கிப்பீடியா ஆரம்பிக்கப்பட்டு 22 ஆண்டுகள் நிறைவடைவதை சிறப்பிக்கும் வகையில் பயிற்சிப் பட்டறையும் அதனையடுத்து தொடர்-தொகுப்பு ஒன்றும் திட்டமிடப்பட்டன.  

இந்த நிகழ்வை ஒருங்கிணைத்து நடத்துவதற்காக உருவாக்கப்பட்ட திட்டப் பக்கம் இதுவாகும். உரையாடல்களைப் பேச்சுப் பக்கத்தில் நடத்தப்பட்டுள்ளன.  

மேல் விக்கி பக்கம்: Tamil Wikipedia:Training-integrated Edit-a-thon 2025  

## திட்டத்தின் வடிவம்
### நேரடிப் பயிற்சி
- முதல் நாள்:
:# விக்கிமீடியா திட்டங்கள் குறித்தான அறிமுகம்.  
:# தமிழ் விக்கிப்பீடியாவை பயன்படுத்தும் முறைகள் குறித்தான விளக்கம்.  
:# தொகுப்புகள் செய்வது குறித்தான செய்முறை விளக்கம்.  

- இரண்டாம் நாள்:
:# புதிய பயனர்கள் சிறுசிறு தொகுப்புகளைச் செய்துபார்ப்பதற்கு உதவுதல்.  
:# ஒரு புதிய கட்டுரையை எழுதி மேம்படுத்துவதற்கு உதவுதல்.  

:☆ இரண்டாம் நாள் நிகழ்வானது, விக்கி மாரத்தான் இணையவழி நிகழ்வு நடக்கும் அதே நாளில் அமைகிறது.  

### இணையவழிப் பயிற்சி
நேரடிப் பயிற்சிப் பட்டறைக்குப் பிறகு, அடுத்த 3 வாரங்களுக்கு மாணவர்களுடன் தொடர்பில் இருத்தல். ஒவ்வொரு சனிக்கிழமையும் மாலை 7 மணி முதல் 8 மணி வரை இணையம் வழியே கூகுள் கூட்டம் நடத்தப்படும். மாணவர்களின் ஐயங்களைத் தீர்க்கும் வகையில் இக்கூட்டம் நடத்தப்படும்.  

### கூடுதல் பயிற்சி
விரும்பத்தக்க வகையில் முன்னேற்றங்கள் தெரிந்தால், தொகுத்தல் பணி செய்யும் 'ஒருநாள் தொடர்-தொகுப்பு நிகழ்வு' கல்லூரிக்குச் சென்று நடத்தப்படும்.  

## எதிர்பார்க்கப்படும் பயன்கள்
1. செப்டம்பர் 2025 மாதத்திற்கான செயலுறு பயனர்களின் (active users) எண்ணிக்கையை அதிகரித்தல்.
1. குறைந்தது 5 பயனர்கள் தொடர்பங்களிப்பாளர்களாக உருவாகுதல்.
1. குறைந்தது 12 பயனர்கள் சனவரி 2026 மாதத்தில் நடைபெறும் இணையவழிப் போட்டியில் கலந்துகொள்ளுதல்.

## நிகழ்வு
- நாள்: செப்டம்பர் 27 & 28, 2025 (சனிக்கிழமை, ஞாயிற்றுக்கிழமை)
- நேரம்: காலை 9 முதல் மாலை 5 மணி வரை
- ஊர்: திருக்கழுகுன்றம்
- நிகழ்விடம்: அன்னை தெரசா கலை மற்றும் அறிவியல் கல்லூரி, மங்கலம், திருக்கழுகுன்றம், செங்கல்பட்டு மாவட்டம், தமிழ்நாடு.
- பயிற்சி பெறுவோர்: கல்லூரி மாணவர்கள்
- பயிற்சி பெறுவோரின் எண்ணிக்கை: 50 பேர்
- பயிற்சியாளர்களின் எண்ணிக்கை: 3 பேர்

## பயிற்சியாளர்கள்
1. சத்திரத்தான்
1. பாலசுப்ரமணியன்
1. மகாலிங்கம் இரெத்தினவேலு

## ஒருங்கிணைப்புக் குழு உறுப்பினர்கள்
1. - மா. செல்வசிவகுருநாதன் (பேச்சு) 15:48, 6 சூலை 2025 (UTC)
1. --Chathirathan (பேச்சு) 12:43, 10 ஆகத்து 2025 (UTC)

## கல்லூரி ஒருங்கிணைப்பு
- முனைவர் இரா. ஹேமலதா, தமிழ்த் துறைத்தலைவர்

## கிடைத்த பயன்கள்
- புள்ளிவிவரம்/செப்டம்பர் 2025
# காரன் மாவட்டம்



**காரன் மாவட்டம்** (*Kharan district*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். பலூசிஸ்தானில் நடுவில் அமைந்த காரன் மாவட்டத்தின் நிர்வாகத் தலைமையிடம் காரன் நகரம் ஆகும். காரன் நகரம், மாகாணத் தலைநகரான குவெட்டாவிற்கு தென்மேற்கே 237 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 1,167 கிலோமீட்டர் தொலைவிலும் அமைந்துள்ளது.  
## அமைவிடம்

காரன் மாவட்டத்திற்கு வடக்கில் நுஸ்கி மாவட்டம், வடகிழக்கில் கலாத் மாவட்டம், கிழக்கில் சூராப் மாவட்டம், தெற்கில் வாசூக் மாவட்டம் மற்றும் மேற்கில் சாகை மாவட்டம் எல்லைகளாக உள்ளது.  
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 35,843 குடியிருப்புகள் கொண்ட காரன் மாவட்ட மக்கள் தொகை 2,60,352 ஆகும்.பாலின விகிதம் 100 பெண்களுக்கு 115.79 ஆண்கள் வீதம் உள்ளனர். இதன் சராசரி எழுத்தறிவு 41.07% ஆகும்.10 வயதிற்குட்பட்ட குழந்தைகள் 107,876 (41.43%) உள்ளனர். நகர்புறங்களில் 80,806 (31.04%) மக்கள் வாழ்கின்றனர்.  

## மாவட்ட நிர்வாகம்

| காரன் வட்டம் | 2,941 | 104,035 | 35.37 | 48.63% | ... |  |
| --- | --- | --- | --- | --- | --- | --- |
| சர்-காரன் வட்டம் | 3,539 | 86,015 | 24.30 | 36.70% | ... |  |
| தோகுமுல்க் வட்டம் | 6,347 | 49,803 | 7.85 | 34.81% | ... |  |
| பத்கைன் வட்டம் | 2,131 | 20,499 | 9.62 | 35.06% | ... | } |
# விக்கிப்பீடியா:தமிழ் விக்கிப்பீடியா 22 ஆண்டுகள் நிறைவுக் கொண்டாட்டம்

தமிழ் விக்கிப்பீடியாவின் 22 ஆண்டுகள் நிறைவினைக் கொண்டாடுவதற்கும், தமிழ் விக்கிப்பீடியாவின் வளர்ச்சிக்காக நிகழ்வுகளை நடத்துவதற்குமான திட்டப் பக்கம்.  

1. செப்டம்பர் 27 & 28, 2025 (சனிக்கிழமை, ஞாயிற்றுக்கிழமை): தமிழ் விக்கிப்பீடியா பயிற்சிப் பட்டறை - பயிற்சியுடன் கூடிய தொடர்-தொகுப்பு நிகழ்வு.
1. செப்டம்பர் 28, 2025 (ஞாயிற்றுக்கிழமை): விக்கி மாரத்தான் 2025 - தமிழ் விக்கிப்பீடியாவின் 22 ஆண்டுகள் நிறைவினைக் கொண்டாடுவதற்கான பங்களிப்பு.
# அம்பிகாசுதன் மாங்காட்


**அம்பிகாசுதன் மங்காட்** (*Ambikasuthan Mangad*) என்பவர் ஒரு மலையாள எழுத்தாளர் ஆவார். இவர் காஞ்ஞங்காட்டில் உள்ள நேரு கலை, அறிவியல் கல்லூரியில் மலையாளப் பேராசிரியராக இருந்தார். இவர் மலையாளத்தில் சிறுகதைகள், புதினங்கள் உள்ளிட்ட 40க்கும் மேற்பட்ட நூல்களை எழுதியுள்ளார்.  

இவர் எண்டோசல்ஃபான் பூச்சிக் கொல்லிக்கு எதிரான போராட்டங்களில் தீவிரமாக ஈடுபட்டுள்ளார். இவரது *என்மகஜே* புதினமானது காசர்கோட்டின் என்மகஜே கிராமத்தில் பாதிக்கப்பட்டவர்களின் வாழ்க்கையை சித்தரிக்கிறது. இந்த புதினத்தில் "நீலகண்டன்". பிரபலமான கதாபாத்திரமாகும். இவரது அந்தப் படைப்பு பூச்சிக் கொல்லியினால் ஏற்படும் நோயின் மீது மக்களின் சர்வதேச கவனத்தை ஈர்த்தது. பூச்சிக்கொல்லியை தடை செய்வதில் இவரது புத்தகம் முக்கியப் பங்கு வகித்துள்ளது. என்மகஜே புதினத்தை ஜே. தேவிகா ஆங்கிலத்தில் *ஸ்வர்கா* என்ற பெயரில் மொழிபெயர்த்தார். என்மகஜே தமிழ், கன்னட மொழிகளிலும் மொழிபெயர்க்கப்பட்டுள்ளது.  

## தனிப்பட்ட வாழ்க்கை
அம்பிகாசுதன் மாட்காட் 1962ஆம் ஆண்டு அக்டோபர் 8ஆம் நாள் காசர்கோடு மாவட்டத்தில் உள்ள பாரே என்ற சிற்றூரில் பிறந்தார். விலங்கியல் துறையில் இளங்கலை அறிவியல் பட்டமும், மலையாளத்தில் முதுகலைப் பட்டமும், எம்ஃபில் பட்டமும் பெற்றவர். இவர் காஞ்சங்காட்டில் உள்ள நேரு கலை, அறிவியல் கல்லூரியில் பேராசிரியராக இருந்தார். தற்போது இவர் முழுநேரமாக சமூகப் பணிகளில் ஈடுபட்டு வருகிறார்.  

## முக்கிய படைப்புகள்

1. என்மகஜே (2009)

## தொலைக்காட்சி
*கமர்ஷியல் பிரேக் என்ற* தொலைப்படத்திற்காக அம்பிகாசுதன் மங்காட் கேரள மாநில அரசின் சிறந்த கதை எழுத்தாளருக்கான விருதைப் பெற்றார்.  
- 2004 - *மரக்காப்பிலே தெய்யங்கள்* - செருகாடு விருது
- 2005 - அபுதாபி சக்தி விருது (புதினம்)
- 2017 - *என் பிரியப்பட்ட கதைகள்* (சிறுகதைத் தொகுப்பு) - தேசாபிமானி சாகித்ய விருது
- 2022 - *பிரணவாயு* (சிறுகதைத் தொகுப்பு) - ஓடக்குழல் விருது
- அங்கனம் விருது
- இதல் புரஸ்காரம்
- வி.பி. சிவகுமார் கேலி விருது
- மலையாற்றூர் பரிசு
- எஸ்.பி.டி. விருது
- வி.டி. பட்டாதிரிபாட் விருது
- கோவிலன் விருது
# மணம்பூர் ராஜன் பாபு


**மணம்பூர் ராஜன் பாபு** (*Manamboor Rajan Babu*, பிறப்பு 1948 அக்டோபர் 10) என்பவர் கேரளத்தைச் சேர்ந்த மலையாளக் கவிஞர் ஆவார். கேரளத்திலிருந்து வெளியாகும் மிகப் பழமையான இன்லேண்ட்-லெட்டர் கடித இலக்கிய இதழான *இன்னுவின்* நிறுவனரும் ஆசிரியரும் ஆவார். இவர் பதினொரு கவிதைத் தொகுப்பு நூல்கள் உட்பட பதினான்கு புத்தகங்களின் ஆசிரியர். இவரது கவிதைகள் ஆங்கிலம், இந்தி, தமிழ் மற்றும் பிற மொழிகளில் மொழிபெயர்க்கப்பட்டுள்ளன. அது உயர் அதிகாரிகளை விமர்சிக்கும் *கட்டுரை* என்று துறை ஒரு குறிப்பாணையை வெளியிட்டது. அது ஒரு கற்பனைக் கதை என்றும் யாரையும் விமர்சிப்பது அல்ல என்ற இவரது பதிலை நிராகரித்து பணியிலிருந்து இடைநீக்கம் செய்யப்பட்டார். குடிசார் உரிமைகள், கருத்துச் சுதந்திரம் போன்ற சனநாயக விழுமியங்களைப் பாதுகாக்கக் கோரி, பிரபல எழுத்தாளர்கள் இவருக்கு ஆதரவாகக் குரல் கொடுத்தனர். ஒன்றரை ஆண்டுகளுக்குப் பிறகு மீண்டும் பணியில் சேர்க்கப்பட்டார். பின்னர் இவர் மலப்புரம் மாவட்ட காவல் கண்காணிப்பாளர் அலுவலகத்தில் நிர்வாக உதவியாளராகப் பணியாற்றி ஓய்வு பெற்றார்.  

இவர் கேரள அரசின் பண்பாட்டு வெளியீடுகள் ஆலோசனைக் குழு உறுப்பினராகவும், *சம்ஸ்காரிகா கேரளத்தின்* ஆசிரியர் குழுவிலும் இருந்தார்.  
- *இருட்டற கவிதைகள்* (கவிதை தொகுப்பு)
- *கனிஷம் முத்தச்சி*
- செருகாடு விருது 2005
- மகாகவி குட்டமத்து விருது
- அபுதாபி சக்தி விருது
- இவர் அச்சு, வடிவமைப்பிற்கான அரசு விருதை இரண்டு முறை பெற்றார்
# நான்கு துருவங்கள் சவால்


**நான்கு துருவங்கள் சவால்** (*Four Poles Challenge*) என்பது வட துருவம், தென் துருவம், எவரெசுட்டு சிகரத்தின் உச்சி மற்றும் சேலஞ்சர் ஆழம் ஆகியவற்றை அடைவதற்கான ஒரு சாகச சவால் ஆகும்.  

இந்த நான்கு இடங்களையும் அடைந்த முதல் நபர் விக்டர் வெசுகோவோ என்பவர் ஆவார், இவர் 2010ஆம் ஆண்டு மே மாதம் 24ஆம் தேதியன்று எவரெசுட்டு சிகரத்தின் உச்சியை அடைந்தார். 2016ஆம் ஆண்டு சனவரி மாதம் 14ஆம் தேதியன்று புவியின் தென் துருவத்தை அடைந்தார். 2017 ஆம் ஆண்டு ஏப்ரல் மாதத்தில் எரிக்கு லார்சனுடன் புவியின் வட துருவத்தை அடைந்தார். 2019ஆம் ஆண்டில் சேலஞ்சர் ஆழத்திற்கு சென்றடைந்த 4 ஆவது மனிதர் ஆனார்.  

இந்த நான்கு இடங்களையும் அடைந்த முதல் பெண் வனேசா ஓ பிரையன் என்பவராவார். இவர் 2012ஆம் ஆண்டு மே மாதம் 19ஆம் தேதியன்று எவரெசுட்டு சிகரத்தின் உச்சியை அடைந்தார், 2012ஆம் ஆண்டு திசம்பர் மாதம் 15ஆம் தேதியன்று இசுகாட்டு வூலும்சுடன் புவியின் தென் துருவத்திற்குச் சென்றார். 2013ஆம் ஆண்டு ஏப்ரல் மாதம் 16 ஆம் தேதியன்று புவியின் வட துருவத்தை அடைந்தார். 2020ஆம் ஆண்டில் சேலஞ்சர் ஆழத்தை அடைந்த இரண்டாவது பெண்மணி ஆனார்.
# புனூ சட்டன்



**புனூ சட்டன்** (*Bunoo Sutton*) இந்தியாவைச் சேர்ந்த ஓர் ஓட்டப்பந்தய வீரராவார். மெர்வின் எர்னசுட்டு புனூ சட்டன் என்ற பெயராலும் இவர் அறியப்படுகிறார். 1909 ஆம் ஆண்டு சூன் மாதம் 2ஆம் தேதியன்று இவர் பிறந்தார். 1932ஆம் ஆண்டு அமெரிக்காவின் லாசு ஏஞ்சல்சு நகரத்தில் நடைபெற்ற கோடைகால ஒலிம்பிக்கு விளையாட்டுப் போட்டிகளில் 100 மீட்டர் ஓட்டப்பந்தயாத்தில் இவர் பங்கேற்று ஓடினார். 1956ஆம் ஆண்டு திசம்பர் மாதம் 20ஆம் தேதியன்று இவர் காலமானார்.
# தேரா புக்தி மாவட்டம்



**தேரா புக்தி மாவட்டம்** (*Dera Bugti District*), பாகிஸ்தான் நாட்டின் பலூசிஸ்தான் மாகாணத்தின் 37 மாவட்டங்களில் ஒன்றாகும். இதன் நிர்வாகத் தலைமையிடம் தேரா புக்தி நகரம் ஆகும். தேரா புக்தி நகரம், மாகாணத் தலைநகரான குவெட்டாவிற்கு தென்கிழக்கே 363கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 944 கிலோமீட்டர் தொலைவிலும் உள்ளது.  
## மாவட்ட எல்லைகள்
தேரா புக்தி மாவட்டத்தின் வடக்கில் கொலு மாவட்டம், கிழக்கில் பஞ்சாப் மாகாணம், தெற்கில் சோபத்பூர் மாவட்டம், தென்மேற்கில் சிபி மாவட்டம் எல்லைகளாக உள்ளது.  

## மாவட்ட நிர்வாகம்
தேரா புக்தி மாவட்டம் 5 வருவாய் வட்டங்களாகப் பிரிக்கப்பட்டுள்ளது.  

| தேரா புக்தி வட்டம் | 927 | 50,943 | 54.95 | 33.75% | ... |
| --- | --- | --- | --- | --- | --- |
| பெலாவாக் வட்டம் | ... | ... | ... | ... | ... |
| சூய் வட்டம்இதன் மக்கள் தொகையில் 10 வயதிற்குட்பட்ட குழந்தைகள் 152,457 (42.91%) ஆக உள்ளனர். 108,447 (30.52%) மக்கள் நகர்புறஙகளில் வாழ்கின்றனர்.
=== மொழிகள் ===
இம்மாவட்டத்தில் 98.94% பேர் பலூச்சி மொழியை பேசுகின்றனர். |  |  |  |  |  |
# சோபத்பூர் மாவட்டம்



**சோபத்பூர் மாவட்டம்** (*Sohbatpur District*), பாகிஸ்தான் நாட்டின் பலூசிஸ்தான்மாகாணத்தின் 37 மாவட்டங்களில் ஒன்றாகும். ஜாப்ராபாத் மாவட்டத்திலிருந்து சில பகுதிகளைக் கொண்டு சோபத்பூர் மாவட்டம் மே 2013ஆம் ஆண்டில் நிறுவப்பட்டது.இதன் நிர்வாகத் தலைமையிடம் சோபத்பூர் நகரம் ஆகும். சோபத்பூர் நகரம், மாகாணத் தலைநகரான குவெட்டாவிற்கு தென்கிழக்கே 316.8 கிலோமீட்டர் தொலைவிலும்; நாட்டின் தலைநகரான இசுலாமாபாத்துக்கு தென்மேற்கே 999.5 கிலோமீட்டர் தொலைவிலும் உள்ளது.  
## மாவட்ட எல்லைகள்

சோபத்பூர் மாவட்டத்திற்கு வடக்கில் தேரா புக்தி மாவட்டம், கிழக்கில் சிந்து மாகாணம், தெற்கில் ஜாப்ராபாத் மாவட்டம், வடக்கில் நசீராபாத் மாவட்டம் எல்லைகளாக உள்ளது.  
## மாவட்ட நிர்வாகம்
சோபத்பூர் மாவட்டம் கீழ்கண்ட வருவாய் வட்டங்களைக் கொண்டுள்ளது.  

| பரிதாபாத் வட்டம் | 137 | 68,948 | 503.27 | 41.09% | ... |  |
| --- | --- | --- | --- | --- | --- | --- |
| ஹயர்வி வட்டம் | 73 | 16,891 | 231.38 | 42.60% | ... |  |
| மஞ்சிபூர் வட்டம் | 82 | 23,624 | 288.10 | 43.85% | ... |  |
| சாகித் முகமது கன்ரானி வட்டம் | 77 | 18,175 | 236.04 | 45.90% | ... |  |
| பன்வார் வட்டம் | 99 | 47,624 | 481.05 | 35.38% | ... |  |
| சோபத்பூர் வட்டம் | 334 | 64,844 | 194.14 | 42.30% | ... | } |

## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 33,734 குடியிருப்புகள் கொண்ட சோபத்பூர் மாவட்டத்தின் மக்கள் தொகை 240,106 ஆகும். பாலின விகிதம் 100 பெண்களுக்கு 103.06% ஆண்கள் வீதம் உள்ளனர்.10 வயதிற்குட்பட்ட குழந்தைகள் 103,225 (42.99%) ஆக உள்ளனர்.நகர்புறங்களில் 14,728 (6.13%) மக்கள் வாழ்கின்றனர்.  

### சமயம்
இம்மாவாட்டத்தில் இசுலாமியர்கள் 98.99% மற்றும் இந்துக்கள் 0.75% மற்றும் பிற சமயத்தவர்கள் 0.26% வாழ்கின்றனர்.  

### மொழிகள்
இம்மாவட்டத்தில் பலூச்சி மொழியை 67.39%, சிந்தி மொழியை 17.63%, பிராகுயி மொழியை 7.92%, சராய்கி மொழியை 6.38% மற்றும் பிற மொழிகளை 0.68% பேசுகின்றனர்.
# அமெரிக்கா கட்சி


**அமெரிக்கா கட்சி** (America Party) என்பது அமெரிக்காவில் முன்மொழியப்பட்ட ஒரு அரசியல் கட்சியாகும். தற்போதைய அமெரிக்க அதிபர் டொனால்ட் டிரம்புடனான மோதலைத் தொடர்ந்து, சூலை 5,2025 அன்று எலான் மசுக் இதை அறிவித்தார்.  

## வரலாறு
2024 அமெரிக்க அதிபர் தேர்தலில் டிரம்ப்பின் வெற்றிக்கு பெரும் பங்காற்றியவர் எலான் மசுக். இதையடுத்து, டிரம்ப் நிர்வாகத்தில் அரசு செயல் திறன்துறை தலைவராக இவர் நியமிக்கப்பட்டார். இந்நிலையில், உள்நாட்டு செலவினம், வரி குறைப்பு தொடர்பான மசோதாவை டிரம்ப் கொண்டு வந்ததால், இருவருக்கும் கருத்து வேறுபாடு ஏற்பட்டது. இதனையடுத்து, புதிய கட்சி தொடங்குவது குறித்து எக்சு இணைய தளத்தில் மக்களின் கருத்துகளை கேட்டறிந்தார். அமெரிக்காவிற்கு புதிய அரசியல் கட்சி தேவையா என்பது குறித்த தனது சமூக ஊடக தளமான எக்சு-இல் இவர் நடத்திய கருத்துக் கணிப்பிற்குப் பிறகு இந்த அறிவிப்பு வந்துள்ளது. இதற்கு பெரும்பாலானோர் ஆதரவு தெரிவித்த நிலையில், *அமெரிக்க கட்சி* எனும் புதிய கட்சியை எலான் மசுக் சூலை 5,2025 இல் அறிவித்தார். அமெரிக்கர்களின் சுதந்திரத்தை மீட்டெடுப்பதே இந்த கட்சியின் முக்கிய நோக்கம் என்று மசுக் தனது எக்சு இணையதளத்தில் தெரிவித்தார். நாட்டை அழிவுப்பாதைக்கு இட்டுச் செல்லும் வீண் செலவுகளை எதிர்த்தும், மக்களுக்கான சுதந்திரத்தை திரும்ப வழங்குவதற்காகவும் *அமெரிக்க கட்சியை* தான் உருவாக்கிக்கியுள்ளதாக மசுக் பதிவிட்டார்.
# பெரிய மொழி மாதிரி

**பெரிய மொழி மாதிரி ( Large Language Model - LLM )** என்பது சுய மேற்பார்வை மொழி கற்றல் செயற்கை நுண்ணறிவின் ஒரு வகையாகும். இது மனித மொழியைப் புரிந்துகொள்ளவும், உருவாக்கவும் பயிற்சி பெற்ற ஆழமான கற்றல் (Deep Learning) நுட்பங்களைப் பயன்படுத்தி வடிவமைக்கப்பட்ட கணினி நிரலாகும். குறிப்பாக டிரான்ஸ்ஃபார்மர் (Transformer) கட்டமைப்பு என்ற ஒரு குறிப்பிட்ட வகை நரம்பியல் வலையமைப்பை (Neural Network) இவை பயன்படுத்துகின்றன. இந்த மாதிரிகள் இணையத்தில் உள்ள கோடிக்கணக்கான வார்த்தைகள் கொண்ட மிகப்பெரிய தரவுத் தொகுப்புகளில் பயிற்சி பெறுகின்றன. இந்த தரவுகளில் புத்தகங்கள், கட்டுரைகள், இணையப் பக்கங்கள், உரையாடல்கள் போன்றவை அடங்கும். இந்த பரந்த பயிற்சி காரணமாக பெரிய மொழி மாதிரிகள் வார்த்தைகளின் அமைப்பை இலக்கண விதிகளை வெவ்வேறு தலைப்புகளில் உள்ள தகவல்களை கற்றுக்கொள்கின்றன. பெரிய மொழி மாதிரியின் சிறந்த எடுத்துக்காட்டுகள் சாட்ஜிபிடி மற்றும் கூகுள் ஜெமினி ஆகும்.  

இந்த மாதிரிகள் வாக்கியத்தின் அடுத்து வரும் வார்த்தைகளை கணிக்க வடிவமைக்கப்பட்டுள்ளன. ஒரு வாக்கியத்தின் தொடக்கத்தைக் கொடுத்தால் அடுத்து என்ன வார்த்தை வரும் என்பதை அவை யூகிக்கின்றன. இது ஒரு மனிதன் பேசும் அல்லது எழுதும் விதத்தை பிரதிபலிக்கிறது. இந்த மாதிரிகள் இயற்கையான மொழி செயலாக்கத்தின் (Natural Language Processing) ஒரு மேம்பட்ட வடிவம். அவை கற்றுக்கொண்ட தகவல்களைப் பயன்படுத்தி புதிய மற்றும் அர்த்தமுள்ள உரையை உருவாக்கும் திறனைக் கொண்டுள்ளன.  

பெரிய மொழி மாதிரிகள் பல்வேறு பணிகளுக்குப் பயன்படுத்தப்படுகின்றன. கேள்விகளுக்குப் பதிலளித்தல், கட்டுரைகள் எழுதுதல், மொழிகளை மொழிபெயர்த்தல், திரட்டு (சுருக்கங்கள்) உருவாக்குதல் போன்ற பலவற்றை அவை செய்கின்றன. எடுத்துக்காட்டாக ஒரு பயனர் ஒரு கேள்வியைக் கேட்டால் மொழி மாதிரி தனது அறிவைப் பயன்படுத்தி பொருத்தமான பதிலை உருவாக்கும். மேலும் ஒரு குறிப்பிட்ட தலைப்பில் எழுதச் சொன்னால் அது புதிய உள்ளடக்கத்தை உருவாக்கும்.  

இந்த மாதிரிகளின் செயல்திறன் மற்றும் அவற்றின் அளவு, பயிற்சி தரவின் தரத்தைப் பொறுத்தது. அதிகமான தரவு மற்றும் பெரிய மாதிரி அளவு சிறந்த முடிவுகளைத் தருகிறது. இவை கற்றல் திறனுடன் செயல்படுகின்றன. அதாவது புதிய தகவல்களை உள்வாங்கி செயல்திறனை மேம்படுத்திக்கொள்ளும் ஆற்றல் கொண்டவை. ஆனாலும் சில நேரங்களில் அவை தவறான தகவல்களை அல்லது பாரபட்சமான பதில்களை வழங்கலாம். ஏனெனில் அவற்றின் பயிற்சி தரவில் உள்ள குறைபாடுகளை அவை பிரதிபலிக்கக்கூடும். இந்த சவால்களை ஆராய்ச்சியாளர்கள் தொடர்ந்து சரிசெய்து வருகின்றனர்.  

பெரிய மொழி மாதிரிகள் செயற்கை நுண்ணறிவு துறையில் ஒரு குறிப்பிடத்தக்க முன்னேற்றத்தைக் குறிக்கின்றன. இவை மனிதர்கள் கணினிகளுடன் தொடர்பு கொள்ளும் விதத்தை மாற்றியமைக்கின்றன. மேலும் இது தகவல் அணுகல், கல்வி ஆராய்ச்சி போன்ற பல துறைகளில் புரட்சியை ஏற்படுத்தும் ஆற்றல் கொண்டவை. எதிர்காலத்தில் இந்த மாதிரிகள் மேலும் மேம்படுத்தப்பட்டு மனிதர்களுடன் இன்னும் இயல்பான தொடர்புகளை உருவாக்கும் என்று எதிர்பார்க்கப்படுகிறது.
# கரிவெள்ளூர் முரளி


**கரிவெள்ளூர் முரளி** (*Karivellur Murali*) என்பவர் கேரளத்தைச் சேர்ந்த மலையாள கவிஞரும், நாடக ஆசிரியரும் ஆவார். நாடகத்துக்கான கேரள சாகித்ய அகாதமி விருது, கேரள சங்கீத நாதக அகாடமி விருது, கேரள சங்கீத நாடக அகாடமி பெல்லோஷிப் உள்ளிட்ட பல விருதுகளைப் பெற்றுள்ளார்.  

## வாழ்க்கை
முரளி 1955 ஆம் ஆண்டு நவம்பர் 15 ஆம் நாள் பொதுவடமைக் கட்சித் தலைவர் ஏ. வி. குஞ்சம்பு, கே. தேவயானி இணையருக்கு அன்றைய மலபார் மாவட்டத்தில் உள்ள கரிவெள்ளூரில் பிறந்தார். 1976 ஆம் ஆண்டு கண்ணூர் கெல்ட்ரானில் தனது பணிக்குச் சேர்ந்த இவர், 2013 நவம்பர் 30, அன்று கண்ணூர் கெல்ட்ரானில் மூத்த ஸ்டோர்ஸ் அதிகாரியாகப் பணியாற்றி ஓய்வு பெற்றார். இவரது மனைவி பாரத ஸ்டேட் வங்கி ஊழியரான கே. வி. கோமளவள்ளி என்பவராவார். இவர் கெல்ட்ரான் தொழிலாளர் சங்கத்தின் (சிஐடியூ) தலைவராக 20 ஆண்டுகள் இருந்தார்.  

## கலை, இலக்கியத் தொழில்

கரிவெள்ளூலூர் முரளி சிறுவயதிலிருந்தே கவிதைகளையும், பாடல்களையும் எழுதத் தொடங்கினார். இவர் தனது 10 வயதில் கே.கே. ஐயக்காட் எழுதிய *ஸ்மரகம்* நாடகத்தில் நடித்து தனது நடிப்பு வாழ்க்கையைத் தொடங்கினார், மேலும் 1966 ஆம் ஆண்டு கரிவெள்ளூர் தியாகிகள் தினத்தன்று அரங்கேற்றினார். அதன் பிறகு பல நாடகங்களில் பல்வேறு கதாபாத்திரங்களில் நடித்தார். கரிவெள்ளூர் ஜனசக்தி, கரிவெள்ளூர் சென்ட்ரல் ஆர்ட்ஸ் கிளப், அரோலி சாந்திபிரபா, கல்லியச்சேரி கவிதா தியேட்டர்ஸ், கடம்பேரி யுவஜன கெல்ட்ரான் கிளப், கல்யாசேரி கவிதா தியேட்டர்ஸ், அரோலி சாந்திபிரபா போன்ற நாடகக் குழுக்களுடன் இணைந்து நாடக நடவடிக்கைகளை இவர் சுறுசுறுப்பாக்கினார்.  

## படைப்புகள்
### நாடகங்கள்

- *அபராஜிதருடெ ராத்ரி*
- *அக்ரயாணம்*
- *சங்ககனம்*
- *ஜேக்கப் அலெக்சாண்டர் எந்தினு ஆத்மஹத்யா செய்து?*
- *விஸ்வநாதன் ஓடிக்கொண்டிரிக்குன்னு*
- *அபூபக்கறின்றெ உம்மா பறையுன்னு*
- *குருதிப்பாடம்*
- *சே குவேரா*
- *கலரக்குஞ்ஞம்மா ஓர்க்குன்னு*
- *ஈ பூமி அருடேத்?*

### ஆவணப்படம்
கேரளத்தின் போராட்டங்கள் மற்றும் தியாகிகள் குறித்து இவர் எழுதி இயக்கிய *செஞ்சொறபூவுகள்* என்ற ஆவணப்படம் கைரளி தொலைக்காட்சியில் 50 அத்தியாயங்களாக ஒளிபரப்பாகியுள்ளது.  
- நாடகத்திற்கான கேரள சாகித்ய அகாடமி விருது 2000 (சே குவேரா)
- கேரள சங்கீத நாடக அகாடமி விருது 2006
- கேரள அரசு தொழில்முறை நாடக விருதுகள் 2021 - சிறந்த நாடகப் பாடலுக்கான விருது
- அபுதாபி சக்தி விருது (சே குவேரா)
- 11வது சிவராமபிள்ளை விருது
- முல்லனேழி விருது (2015)
- செருகாடு விருது 2016 (ஈ பூமி அருதேத்)
- சிறந்த நாடகப் பாடல் இசையமைப்பிற்கான கேரள சங்கீத நாடக அகாடமி விருது (2017)
- பி.கே. நாராயணன் மாஸ்டர் விருது (2018)
- நாடகத் துறைக்கான ஒட்டுமொத்த பங்களிப்புக்கான முதல் இ.கே. அயமு அறக்கட்டளை விருது
- பிஜே ஆண்டனி அறக்கட்டளையின் 2024 பிஜே ஆண்டனி விருது.
# தானியங்கி இதழியல்

**தானியங்கி இதழியல் ( Automated Journalism )** என்பது செய்தி உள்ளடக்கத்தை உருவாக்க கணினி நிரல்கள் மற்றும் செயற்கை நுண்ணறிவைப் பயன்படுத்துவதாகும். இந்த முறையில் மனிதர்களின் தலையீடு மிகக் குறைவாகவே இருக்கும். தரவுகளை அடிப்படையாகக் கொண்ட செய்திகளை மிக விரைவாக உருவாக்க இந்த தொழில்நுட்பம் உதவுகிறது. எடுத்துக்காட்டாக பங்குச் சந்தை அறிக்கைகள், விளையாட்டுப் போட்டிகளின் முடிவுகள் மற்றும் வானிலை தகவல்கள் போன்றவற்றை தானியங்கியாக உருவாக்க முடியும். இந்த தானியங்கி அமைப்புகள் பெரிய அளவிலான தரவுகளை பகுப்பாய்வு செய்து அதிலிருந்து முக்கியமான தகவல்களை பிரித்தெடுத்து அவற்றை மனிதர்கள் படிக்கும் வகையில் கட்டுரைகளாக மாற்றுகின்றன.  

செயற்கை நுண்ணறிவு மற்றும் இயற்கை மொழி செயலாக்கம் (Natural Language Processing) போன்ற தொழில்நுட்பங்கள் இந்த செயல்பாட்டிற்கு உதவுகின்றன. இதன் மூலம் செய்தி நிறுவனங்கள் அதிக எண்ணிக்கையிலான செய்திகளை குறைந்த நேரத்தில் தயாரிக்க முடிகிறது. குறிப்பாக ஒரே மாதிரியான வடிவத்தில் வெளியாகும் செய்திகளுக்கு இந்த முறை மிகவும் பயனுள்ளதாக இருக்கிறது. இது மனித நிருபர்கள் மற்ற முக்கியமான ஆய்வுகளை மேற்கொள்ளவும் ஆழமான கதைகளை எழுதவும் நேரத்தை ஒதுக்குகிறது. அசோசியேட்டட் பிரஸ் மற்றும் ராய்ட்டர்ஸ் போன்ற பெரிய செய்தி நிறுவனங்கள் ஏற்கனவே இந்த தானியங்கி இதழியல் முறையை பயன்படுத்தி வருகின்றன.  

இருப்பினும் இந்த தானியங்கி இதழியலுக்கு சில வரம்புகளும் உள்ளன. மனிதர்கள் போல உணர்ச்சிகளைப் புரிந்துகொள்ளவோ அல்லது ஆழமான பகுப்பாய்வு செய்யவோ இந்த அமைப்புகளால் முடியாது. ஒரு நிகழ்வின் பின்னணியை அல்லது சமூக கலாச்சார சூழலை முழுமையாக புரிந்துகொள்ளும் திறன் தானியங்கி அமைப்புகளுக்கு இல்லை. மேலும் ஒரு செய்தியின் உண்மைத்தன்மை அல்லது நம்பகத்தன்மையை முழுமையாக உறுதிப்படுத்துவதில் சவால்கள் இருக்கலாம். தரவுகளில் உள்ள தவறுகள் அல்லது சார்புகள் செய்தி உருவாக்கத்திலும் எதிரொலிக்கக்கூடும். எதிர்காலத்தில் மனித இதழியலாளர்களும் தானியங்கி அமைப்புகளும் இணைந்து செயல்படுவது ஒரு கலப்பின அணுகுமுறையாக உருவாகும் என்று எதிர்பார்க்கப்படுகிறது.  

## தவறாகப் பயன்படுத்துதல்
ஏப்ரல் 2023 இல், ஜெர்மன் பத்திரிகையான டை அஃதுஏழே, முன்னாள் பந்தய ஓட்டுநர் மைக்கேல் ஷூமேக்கருடன் செயற்கை நுண்ணறிவு உருவாக்கிய ஒரு போலி நேர்காணலை வெளியிட்டது. அவர் ஒரு பனிச்சறுக்கு விபத்தில் மூளை காயம் அடைந்த பிறகு 2013 முதல் பொதுவில் தோன்றவில்லை. கதையில் இரண்டு சாத்தியமான வெளிப்பாடுகள் இருந்தன: அட்டைப்படத்தில் "ஏமாற்றும் வகையில் உண்மையானது" என்ற வரியும், நேர்காணலின் இறுதியில் அது செயற்கை நுண்ணறிவால் உருவாக்கப்பட்டது என்ற ஒப்புதலும் இருந்தது. சர்ச்சையின் மத்தியில் தலைமை ஆசிரியர் விரைவில் பணிநீக்கம் செய்யப்பட்டார்.
# ஆ. அதியமான்


**ஆ. அதியமான்** (*A. Athiyaman*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் சேரப்பட்டி நகரைச் சேர்ந்தவர். திருமங்கலம் ஆண்கள் உயர்நிலைப் பள்ளி, நாகமலைப் புதுக்கோட்டை வெள்ளச்சாமி நாடார் கல்லூரியில் (புதுமுக வகுப்பு) கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேடப்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கிளைகோலைடு



**கிளைகோலைடு** (*Glycolide*) என்பது C<sub>4</sub>H<sub>4</sub>O<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,4-டையாக்சேன்-2,5-டையோன் என்ற பெயராலும் இச்சேர்மம் அழைக்கப்படுகிறது. கிளைக்காலிக் அமிலத்தின் இருபடியாக கருதப்படும் இச்சேர்மத்தின் கட்டமைப்பு இரண்டு இலாக்டோன்கள் கொண்ட ஆறு உறுப்பினர்களைக் கொண்ட வளையமாகும். இது பாரா-டையாக்சேனின் ஆக்சிசனேற்றப்பட்ட ஒரு மாறுபாடாகும். கிளைகாலிக்கு அமிலத்திலிருந்து உயர் வெப்பநிலை சிலபடி பலபடியாதல் வினை மூலம் கிளைகோலைடைத் தயாரிக்க முடியும். இதன் மூலம் முதலில் பாலிகிளைகோலைடை உருவாக்கி, அதைத் தொடர்ந்து பலபடிநீக்க செயல்முறை செய்யப்படுகிறது. குளோரோ அசிட்டிக் அமிலத்தின் சோடியம் உப்பை தன் ஒடுக்க வினை மூலம் கிளைகோலைடு தயாரிப்பது நேரடித் தயாரிப்பு முறையாகும். பாலிகிளைகோலைடு உற்பத்திக்கான தொடக்கப் பொருளாக கிளைகோலைடு பயனுள்ளதாக இருக்கும்.
# இரா. சுவாமிநாதன்



**இரா. சுவாமிநாதன்** (*R. Saminathan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் வாளைக்குளம் கிராமத்தினைச் சேர்ந்தவர். மதுரை பசுமலையில் உள்ள உயர்நிலைப் பள்ளியில் பள்ளிக் கல்வியினை முடித்துள்ளார். சென்னை சட்டக் கல்லூரியில் இளநிலைச் சட்டப் படிப்பினை பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எஞ்சிய மின்னோட்ட கருவி


**எஞ்சிய மின்னோட்டக் கருவி** (*Residual Current Device*, RCD / RCCB / GFCI) என்பது மின்சார அதிர்ச்சி, தீ விபத்துகள் ஆகியவற்றைத் தடுப்பதற்கான ஒரு மிக முக்கியமான மின்சாரப் பாதுகாப்புக் கருவியாகும். இது ஒரு மின்சுற்றில் ஏற்படும் சிறிய அளவிலான மின்னோட்டக் கசிவுகளைக் கண்டறிந்து, மின் இணைப்பை உடனடியாகத் துண்டிக்கும் திறன் கொண்டது. இதன் செயல்பாடு கிர்க்காஃபின் மின்னோட்ட விதியை அடிப்படையாகக் கொண்டது.  

## செயல்படும் விதம்
ஒரு சாதாரண மின்சுற்றில், பாயும் மின்னோட்டமும் திரும்பி வரும் மின்னோட்டமும் சமமாக இருக்கும். அதாவது, மின்சாதனத்திற்குச் செல்லும் மின்னோட்டமும், அதிலிருந்து திரும்பி வரும் மின்னோட்டமும் சமமாக இருக்கும். எஞ்சிய மின்னோட்டக் கருவியின் உள்ளே ஒரு வேறுபட்ட மின்னோட்ட மின்மாற்றி (differential current transformer) இருக்கும். இது செல்லும் மற்றும் திரும்பி வரும் மின்னோட்டங்களை தொடர்ந்து கண்காணிக்கும். மின்சுற்றில் ஏதேனும் ஒரு இடத்தில் கசிவு ஏற்பட்டு, ஒரு பகுதி மின்னோட்டம் நிலத்தில் (Earth) பாய்ந்தாலோ அல்லது மனித உடல் வழியாகப் பாய்ந்தாலோ, செல்லும் மின்னோட்டத்திற்கும் திரும்பி வரும் மின்னோட்டத்திற்கும் இடையே ஒரு சமநிலையற்ற தன்மை ஏற்படும். இந்தக் கருவி இந்தச் சமநிலையற்ற தன்மையை - அதாவது எஞ்சிய மின்னோட்டத்தைக் கண்டறியும்.  

பொதுவாக, மனிதர்களுக்கு ஆபத்தை விளைவிக்காத குறைந்தபட்ச மின்னோட்ட அளவு 30 மில்லி ஆம்பியர்கள் என வரையறுக்கப்பட்டுள்ளது. இந்த எஞ்சிய மின்னோட்டம் 30 மில்லி ஆம்பியர்களுக்கு மேல் சென்றால், கருவி உடனடியாக உணர்ந்து, சில மில்லி விநாடிகளுக்குள் மின் இணைப்பைத் துண்டித்துவிடும். இதனால் மின் அதிர்ச்சி அல்லது தீ விபத்து தடுக்கப்படுகிறது.  

## முக்கியத்துவம்
மனித உயிர்களைக் காத்தல்: மின் அதிர்ச்சியால் ஏற்படும் மரணங்களைத் தடுக்க இந்தக் கருவி மிகவும் பயனுள்ளது. ஒரு நபர் மின்சார கம்பியைத் தொடும்போது அல்லது மின்சாரம் கசிந்த ஒரு சாதனத்தைத் தொடும்போது, மின்னோட்டம் அவர் உடல் வழியாகப் பாயும். இந்தக் கருவி மின்னோட்டக் கசிவைக் கண்டறிந்து உடனடியாக மின் இணைப்பைத் துண்டித்து உயிர்களைக் காக்கிறது.  

;தீ விபத்துகளைத் தடுத்தல்  
மின்சாரக் கசிவு என்பது தீ விபத்துகளுக்கான ஒரு முக்கியக் காரணமாகும். மின்சாரம் கசிந்து எரியக்கூடிய பொருட்களுடன் தொடர்பு கொள்ளும்போது தீ விபத்துகள் ஏற்படலாம். இந்தக் கருவி இந்தக் கசிவுகளை முன்கூட்டியே கண்டறிந்து மின் இணைப்பைத் துண்டிப்பதால் தீ விபத்துகள் தடுக்கப்படுகின்றன.  

;சொத்துக்களைப் பாதுகாத்தல்  
தீ விபத்துகள் ஏற்படுவதைத் தடுப்பதன் மூலம், சொத்துக்களுக்கு ஏற்படும் சேதங்களையும் இந்தக் கருவி குறைக்கிறது.  

;சட்டப்பூர்வ தேவை  
பல நாடுகளில், வீடுகள், கடைகள், தொழிற்சாலைகள் மற்றும் பொது இடங்கள் உள்ளிட்ட அனைத்து வகையான மின் இணைப்புகளிலும் எஞ்சிய மின்னோட்டக் கருவிகளைப் பொருத்துவது கட்டாயமாக்கப்பட்டுள்ளது. தமிழ்நாட்டிலும் இது ஒரு கட்டாய பாதுகாப்புச் சாதனமாக அறிவிக்கப்பட்டுள்ளது.  

## கனடா / அமெரிக்கா
கனடா மற்றும் அமெரிக்காவில் குளியலறைகள், கழிப்பறைகள் மற்றும் சமையலறைகளில் மின் நிறுவல்களுக்கு இந்த சாதனம் சட்டப்பூர்வ கட்டாயமாகும், ஏனெனில் இந்த இடங்களில் தண்ணீர் அதிகமாகப் பயன்படுத்தப்படுகிறது.
# 2002 ஐக்கிய நாடுகளின் காலநிலை மாற்ற மாநாடு



**2002 ஐக்கிய நாடுகளின் காலநிலை மாற்ற மாநாடு** (*2002 United Nations Climate Change Conference*) இந்தியாவின் புது தில்லியில் 2002ஆம் ஆண்டு அக்டோபர் மாதம் 23 முதல் நவம்பர் மாதம் 1ஆம் தேதி வரை நடைபெற்றது. இந்த மாநாட்டில் ஐக்கிய நாடுகளின் காலநிலை மாற்றத்திற்கான கட்டமைப்பு மாநாட்டின் 8ஆவது மாநாடு இடம்பெற்றது.  

வளர்ந்த நாடுகள் தொழில்நுட்பத்தை மாற்றுவதற்கும் வளரும் நாடுகளில் காலநிலை மாற்றத்தின் தாக்கத்தைக் குறைப்பதற்கும் முயற்சிகளை மேற்கொள்ள வேண்டும் என்று அழைப்பு விடுத்த தில்லி அமைச்சர்கள் கோரிக்கையை இந்த மாநாடு ஏற்றுக்கொண்டது. மாநாட்டின் பிரிவு 6 இல் இருந்த புது தில்லி பணித் திட்டத்திற்கும் மாநாடு ஒப்புதல் அளித்தது. கட்டமைப்பு மாநாட்டின் 8ஆவது மாநாட்டில் உருசியா சிந்திக்க கூடுதல் நேரம் தேவை என்று கூறி தயாக்கம் காட்டியது. கியோட்டோ நெறிமுறை 55 நாடுகளால் அங்கீகரிக்கப்பட்டவுடன் நடைமுறைக்கு வரலாம், இதில் வளர்ந்த நாடுகளின் 1990ஆம் ஆண்டு கார்பன் டை ஆக்சைடு வெளியேற்றத்தில் 55 சதவீதத்திற்கு காரணமான நாடுகள் அடங்கும். அமெரிக்காவும் (உலக கார்பன் டை ஆக்சைடில் 36.1% பங்கு) ஆத்திரேலியாவும் ஒப்புதல் அளிக்க மறுத்ததால், உருசியாவின் ஒப்பந்தம் (1990 இல் உலகளாவிய உமிழ்வுகளில் 17%) ஒப்புதல் அளவுகோல்களை பூர்த்தி செய்ய வேண்டியிருந்தது, எனவே உருசியா இந்த செயல்முறையை தாமதப்படுத்த நினைத்தது.
# அக்ரோமேண்டிசு ஜப்போனிகா



**அக்ரோமாண்டிசு ஜப்போனிகா** (*Acromantis japonica*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக சப்பானிய சண்டைவீரர் கும்பிடுபூச்சி என அழைக்கப்படுகிறது. *அ. ஜப்போனிகா*, சப்பான், கொரியா, தைவான், சீனா உள்ளிட்ட நாடுகளில் காணப்படுகிறது. இதனை 1889இல் ஜான் ஒபதியா வெசுட்வுட் விவரித்தார்.
# தாராபூர் சட்டமன்றத் தொகுதி


**தாராபூர் சட்டமன்றத் தொகுதி** *(Tarapur Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முங்கேர் மாவட்டத்தில் அமைந்துள்ளது. தாராபூர், ஜமுய் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | தர்ணி பிரசாத் சிங் | இந்திய தேசிய காங்கிரசு</br> |  |
| 1977 | கௌசாலயா தேவி | ஜனதா கட்சி</br> |  |
| 1980 | நாராயண் யாதவ் | இந்தியப் பொதுவுடைமைக் கட்சி</br> |  |
| 1985 | சகுனி சவுத்ரி | சுயேச்சை |  |
| 1990 | இந்திய தேசிய காங்கிரசு</br> |  |  |
| 1995 | சமதா கட்சி |  |  |
| 2000 | rowspan=3 | இராச்டிரிய ஜனதா தளம் |  |
| 2005 பிப் |  |  |  |
| 2005 அக் |  |  |  |
| 2010 | நீதா சவுத்ரி | rowspan=3 | ஐக்கிய ஜனதா தளம் |
| 2015 | மேவா லால் சௌத்ரி |  |  |
| 2020 |  |  |  |
## தேர்தல் முடிவுகள்
### 2020
# ஓவல் விளையாட்டரங்கம்



**ஓவல் விளையாட்டரங்கம்** (*Oval Ground*) இந்தியாவின் மகாராட்டிர மாநிலம் மும்பை நகரத்தில் அமைந்துள்ள ஒரு பல்நோக்கு விளையாட்டரங்கமாகும். எல்பின்சுடன் கல்லூரி விளையாட்டரங்கம் என்றும் இத்திடல் அழைக்கப்படுகிறது. இங்கு முக்கியமாக கால்பந்து, துடுப்பாட்டம் மற்றும் பிற விளையாட்டுப் போட்டிகள் நடத்தப்படுகின்றன. மும்பையின் பழமையான துடுப்பாட்ட விளையாட்டரங்குகளில் ஒன்றாகவும் கருதப்படும் இத்திடல் எல்பின்சுடன் கல்லூரிக்கு அருகில் அமைந்துள்ளது. மும்பையின் மதிப்புமிக்க போட்டியான டாக்டர் எச்.டி. கங்கா நினைவு துடுப்பாட்ட கூட்டிணைவு போட்டிக்காகப் இத்திடல் பயன்படுத்தப்படுகிறது. இந்த அரங்கத்தில் முதல் போட்டி 119 ஆண்டுகளுக்கு முன்பு 1906ஆம் ஆண்டு நடத்தப்பட்டது. அப்போது எல்பின்சுடன் கல்லூரியின் அணி இந்தியாவிற்கு சுற்றுப்பயணம் மேற்கொண்ட சிலோனியர்களுடன் விளையாடியது.
# கே. பி. சங்கரன்


**கே. பி. சங்கரன்** (*K. P. Sankaran*) என்பவர் கேரளத்தைச் சேர்ந்த ஒரு மலையாள இலக்கிய விமர்சகர் ஆவார். இவர் முன்னாள் கொச்சி இராச்சியத்தின் (தற்போதய இந்தியாவின் ஒரு பகுதி) திருச்சூர் மாவட்டத்தில் உள்ள பைங்குளத்தில் 1939 மே 15 அன்று பிறந்தார். இவர், சங்கனாச்சேரி எஸ்.பி கல்லூரி, திருச்சூர் கேரள வர்மா கல்லூரி, மைசூர் மண்டலக் கல்வி நிறுவனம் ஆகியவற்றில் ஆசிரியராகப் பணியாற்றி 2001 இல் ஓய்வு பெற்றார். இவர் தன் மனைவி கமலா தேவியுடன் கடந்த 2019-ம் ஆண்டு முதல் கோழிக்கோடு, செலவூர் அருகே உள்ள கொட்டப்பரம்பில் வசித்து வருகிறார். இவர் சுமார் 30 புத்தகங்களை எழுதியுள்ளார்.  

## படைப்புகள்

- *சமீபனம்* (1970). கோழிக்கோடு : பூர்ணா பப்ளிகேஷன்ஸ்
- *ருதுபரிவர்த்தனம்* (1972). கோழிக்கோடு : பூர்ணா பப்ளிகேஷன்ஸ்
- *நவகம்* (1988). கோழிக்கோடு : பூர்ணா பப்ளிகேஷன்ஸ்
- *அனுசீலனம்* (2002). திருச்சூர் : கரண்ட் புக்ஸ்
- *அபிவாத்யம்* (2005). திருச்சூர் : கேரள சாகித்ய அகாடமி
- *திரிவேணி* (2005). திருச்சூர் : கரண்ட் புக்ஸ்
- *சப்தகம்* (2009). திருச்சூர் : கேரள சாகித்ய அகாடமி
- *சி. எஸ். நாயர்: நம்முடே சாகித்ய விமர்சனத்தின் சுக்ரநக்ஷத்திரம்* (2013). சுகபுரம்: வள்ளத்தோள் வித்யாபீடம்
- *மட்டொரு வைலோப்பிள்ளி* (2015). சுகபுரம்: வள்ளத்தோள் வித்யாபீடம்
- *அக்கிதபெருமா* (2022). சுகபுரம்: வள்ளத்தோள் வித்யாபீடம்
- *கவிதா ஹிருதயம்*
- *காந்தி கவிதாக்கல்: பத்தனம்*
- *அத்யாத்ம இராமாயணம் : சம்ஷோதனம், வியாக்கியானம்*
- *ஹரி நாம கீர்த்தனம் : வியாக்யானம்*
- *மகாபாரதம் : ஒரு புனர்வாயனா*
- *ஞானப்பான : வ்யாக்யானம்*

## விருதுகள்

- 2004: இலக்கிய விமர்சனத்திற்கான கேரள சாகித்ய அகாடமி விருது ( *அனுசீலனம்* )
- 2008: தேவிபிரசாதம் அறக்கட்டளை விருது
- 2012: ஒட்டுமொத்த பங்களிப்புகளுக்கான கேரள சாகித்ய அகாதமி விருது
- 2017: செருகாடு விருது
- 2019: எஸ். குப்தன் நாயர் விருது
- 2019: வைலோப்பிள்ளி ஜெயந்தி விருது
- 2021: கேரள சாகித்ய அகாடமி பெல்லோஷிப்
- 2023: அக்கிதம் விருது
- கே.பி. நாராயண பிஷாரடி விருது
- டாக்டர் சி.பி. மேனன் நினைவு விருது
# கலினா விளையாட்டரங்கம்



**கலினா விளையாட்டரங்கம்** (*Kalina Stadium*) இந்தியாவின் மகாராட்டிர மாநிலம் மும்பை நகரத்தின் கலினா பகுதியில் அமைந்துள்ள ஒரு டென்னிசு விளையாட்டரங்கமாகும். இது ஒரு மைய விளையாடுமிடமும், ஆறு போட்டித் திடல்களும் ஆறு ஆயத்தப் பயிற்சித் திடல்களும் உள்ளன. மகாராட்டிர அரசு, அகில இந்திய டென்னிசு சங்கம் மற்றும் மும்பை பல்கலைக்கழகம் ஆகியவற்றின் கூட்டு முயற்சியால் இவ்வரங்கம் உருவானது. பல வசதிகள் இருந்தபோதிலும், நகரத்தில் டென்னிசு விளையாட்டுக்கான சரியான உள்கட்டமைப்பு இல்லாததால், மகாராட்டிராவின் அப்போதைய முதலமைச்சர் விலாசுராவ் தேசுமுக்கு டென்னிசு விளையாட்டுக்கான இந்த அதிநவீன திடலைக் கட்ட ஒப்புக்கொண்டார். இந்த அரங்கம் வெற்றியாளர்கள் டென்னிசு கூட்டிணைவுப் போட்டியில் விளையாடும் மும்பை டென்னிசு மாசுட்டர்கள் அமைப்பின் தாயகமாகும்.
# இராசுட்ரிய இராசயனங்கள் & உரங்கள் நிறுவன விளையாட்டரங்கம்



**இராசுட்ரிய இராசயனங்கள் & உரங்கள் நிறுவன விளையாட்டரங்கம்** (*Rashtriya Chemicals & Fertilisers Company Ground*) இந்தியாவின் மகாராட்டிர மாநிலம் மும்பை நகரத்தின் கலினா பகுதியில் அமைந்துள்ள ஒரு பல்நோக்கு விளையாட்டரங்கமாகும். முக்கியமாக இங்கு கால்பந்து, துடுப்பாட்டம் மற்றும் பிற விளையாட்டுப் போட்டிகள் நடத்தப்படுகின்றன. இரண்டு இரஞ்சிக் கோப்பை போட்டிகளை இங்கு நடந்துள்ளன. முதலில் 1986ஆம் ஆண்டில் பம்பாய் துடுப்பாட்ட அணி பரோடா துடுப்பாட்ட அணிக்கு எதிராக விளையாடியது. மீண்டும் 1995ஆம் ஆண்டில் பம்பாய் துடுப்பாட்ட அணி பரோடா துடுப்பாட்ட அணிக்கு எதிராக விளையாடியது.  

1995 ஆம் ஆண்டு இங்கு பட்டியல் ஏ வகைப் போட்டிகள் நடைபெற்றன. அப்போது பம்பாய் துடுப்பாட்ட அணி பரோடா துடுப்பாட்ட அணிக்கு எதிராக விளையாடியது. ஆனால் அதன் பின்னர் இந்த அரங்கம் முதல் தரம் அல்லாத வகைப் போட்டிகளை நடத்தி வருகிறது.
# அக்ரோமேண்டிசு கெசுட்ரி



**அக்ரோமாண்டிசு கெசுட்ரி** (*Acromantis gestri*), என்பது கைமனோபோடிடே குடும்பத்தினைச் சார்ந்த *அக்ரோமேண்டிசு* பேரினத்திலுள்ள கும்பிடுபூச்சி சிற்றினம் ஆகும். இது பொதுவாக சுமாத்திரா அக்ரோமேண்டிசு அல்லது தாய்லாந்து குத்துச்சண்டை கும்பிடுபூச்சி என்று அழைக்கப்படுகிறது. *அ. கெசுட்ரி*, சுமாத்திரா, மலேசியா ஆகிய நாடுகளில் காணப்படுகிறது.
# பார்பரா வெப்சுடர்



**பார்பரா வெப்சுடர்** (*Barbara Webster*) இந்திய நாட்டைச் சேர்ந்த ஒரு தடகள வீராங்கனையாவார். 1951ஆம் ஆண்டு நடைபெற்ற ஆசிய விளையாட்டுப் போட்டிகளில் குண்டு எறிதல் மற்றும் ஈட்டி எறிதலில் வெண்கலப் பதக்கங்களை வென்றார். இந்திய மகளிர் அணியில் இருந்த பலரைப் போலவே, வெப்சுடரும் பம்பாயைச் சேர்ந்த ஓர் ஆங்கிலோ-இந்தியர் ஆவார்.  

லூதியானாவில் நடைபெற்ற தேசிய தடகளப் போட்டியில் குண்டு எறிதல், வட்டு எறிதல் மற்றும் ஈட்டி எறிதல் போட்டிகளில் பெண் தடகள வீராங்கனை பார்பரா வெப்சுடர் வென்றார். 1951ஆம் ஆண்டு பிப்ரவரி மாதம் 16 ஆம் தேதியன்று நடைபெற்ற வட்டு எறியும் போட்டியில் இவர் 80 அடி 10½ அங்குலம் தூரத்திற்கு வட்டு எறிந்தார்.
# அக்ரோமேண்டிசு



***அக்ரோமாண்டிசு*** (*Acromantis*) என்பது கைமனோபோடிடே குடும்பத்தின் அக்ரோமாண்டினே துணைக் குடும்பத்தில் உள்ள ஆசியவினைச் சேர்ந்த கும்பிடுபூச்சிகளின் பேரினமாகும்.  

## சிற்றினங்கள்
*மண்டோடியா இனங்கள் கோப்பு* பட்டியல்கள்:  

- *அக்ரோமேண்டிசு ஆசுட்ரேலிசு* <small>சசூர், 1871</small>
- *அக்ரோமேண்டிசு தையகா* <small>கெபார்ட், 1920</small>
- *அக்ரோமேண்டிசு எலிகன்சு* <small>லோம்பார்டோ, 1993</small>
- *அக்ரோமேண்டிசு பார்மோசனா* <small>(சிராகி, 1911)</small>
- *அக்ரோமேண்டிசு கெசுட்ரி* <small>கிக்லியோ-டோஸ், 1915</small>
- *அக்ரோமேண்டிசு கிராண்டிசு* <small>பீயர், 1930</small>
- *அக்ரோமேண்டிசு கெசியோன்* <small>(ஸ்டால், 1877)</small>
- *அக்ரோமேண்டிசு இண்டிகா* <small>(கிக்லியோ-டோஸ், 1915)</small>
- *அக்ரோமேண்டிசு இன்சுலரிசு* <small>(கிக்லியோ-டோஸ், 1915)</small>
- *அக்ரோமேண்டிசு ஜப்போனிகா* <small>(வெசுட்வுட், 1889)</small>
- *அக்ரோமேண்டிசு லில்லி* <small>வெர்னர், 1922</small>
- *அக்ரோமேண்டிசு லுசோனிகா* <small>கெபார்ட், 1920</small>
- *அக்ரோமேண்டிசு மோண்டனா* <small>கிக்லியோ-டோஸ், 1915</small>
- *அக்ரோமேண்டிசு மோல்தோனி* <small>கிக்லியோ-டோஸ், 1915</small>
- *அக்ரோமேண்டிசு நிகோபாரிகா* <small>முகர்ஜி, 1995</small>
- *அக்ரோமேண்டிசு ஒலிகோநியூரா* <small>(டி கான், 1942)</small> - **மாதிரி இனம்**
- *அக்ரோமேண்டிசு பலாவுன்னா* <small>பீயர், 1972</small>
- *அக்ரோமேண்டிசு பிலிப்பின்னா* <small>பீயர், 1966</small>
- *அக்ரோமேண்டிசு சாட்சுமென்சிசு* <small>(மாட்சுமுரா, 1913)</small>
- *அக்ரோமேண்டிசு சைபோரானா* <small>கிக்லியோ-டோஸ், 1915</small>
# கன்னிவாடி (திருப்பூர்)

**கன்னிவாடி தேர்வுநிலைப் பேரூராட்சி**, திருப்பூர் மாவட்டத்தின் 14 பேரூராட்சிகளில் ஒன்றாகும். 24.65 சதுர கிலோமீட்டர் பரப்பளவு கொண்ட இப்பேரூராட்சி திருப்பூர் மாவட்டத்தின் தென் கிழக்கு எல்லையில் தாராபுரம் - கரூர் மாநில நெடுஞ்சாலையில் அமைந்துள்ளது. 2011ஆம் ஆண்டின் கணக்கெடுப்பின்படி இதன் மக்கள் தொகை 4385 ஆகும். இப்பேரூராட்சி 12 வார்டுகளும், 40 தெருக்களும் கொண்டது.மேலும் இது வருவாய் கிராமம் ஆகும். விவசாயம் மற்றும் ஆடு வளர்ப்பை முழுநேர தொழிலாக கொண்டுள்ளனர். இப்பகுதியில் ஆடு மற்றும் மாடுகள் அதிகமாக வளர்க்கப்படுகிறது. இங்கு விளைவிக்கப்படும் காய்கறிகள் மற்றும் முருங்கைக்காய் இந்திய அளவில் பிரசித்தி பெற்றதாகும். இங்கு வாரம்தோறும் வெள்ளிக்கிழமை கூடும் வாரச் சந்தையில் அதிக அளவில் ஆடுகள் விற்பனைக்கு வரும்  
## வசதிகள்
இப்பேரூராட்சி பகுதியில் அரசு மேல்நிலைப்பள்ளி மற்றும் ஊராட்சி ஒன்றிய ஆரம்பப்பள்ளிகள் அமைந்துள்ளது. மேலும் அரசு ஆரம்ப சுகாதார நிலையம், தமிழ்நாடு மின்சாரவாரிய அலுவலகம், கிராம நிர்வாக அலுவலகம், நிலவருவாய் ஆய்வாளர் அலுவலகம், துணை அஞ்சலகம், தொலைபேசி அலுவலகம், துணை கால்நடை மருந்தகம், கனரா வங்கி, மற்றும் தொடக்க வேளான்மை கூட்டுறவு வங்கி ஆகிய அரசு அலுவலகங்கள் அமையப்பெற்றுள்ளது.  

## அருகமைந்த நகரங்கள்
- தாராபுரம் - 32 கிலோமீட்டர்
- கரூர் - 43 கிலோமீட்டர்
- திருப்பூர் - 66.2 கிலோமீட்டர்
# சமால்பூர் சட்டமன்றத் தொகுதி, பீகார்


**சமால்பூர் சட்டமன்றத் தொகுதி** *(Jamalpur Assembly Contituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது முங்கேர் மாவட்டத்தில் அமைந்துள்ளது. சமால்பூர், முங்கேர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சுரேசு குமார் சிங் | பாரதிய ஜனசங்கம் |  |
| 1977 | ஜனதா கட்சி</br> |  |  |
| 1980 | உபேந்திர பிரசாத் வர்மா | மதச்சார்பற்ற ஜனதா கட்சி |  |
| 1985 | லோக்தளம் |  |  |
| 1990 | rowspan=2 | ஜனதா தளம் |  |
| 1995 |  |  |  |
| 2000 | இராச்டிரிய ஜனதா தளம் |  |  |
| 2005 பிப் | சைலேசு குமார் | rowspan=4 | ஐக்கிய ஜனதா தளம் |
| 2005 அக் |  |  |  |
| 2010 |  |  |  |
| 2015 |  |  |  |
| 2020 | அஜய் குமார் சிங் | இந்திய தேசிய காங்கிரசு</br> |  |
## தேர்தல் முடிவுகள்
### 2020